

**Anbefaling**

**Skabelon**

Sådan skriver du en god anbefaling:

1. Fakta om medarbejderen
	1. Stilling, ansættelsesperiode, persondata og årsag til opsigelsen/fratrædelsen.
2. Opgavebeskrivelse og jobkrav
	1. Beskrivelse af medarbejderes opgaver og ansvarsområder.
	2. Beskrivelse af kravene til medarbejderens opgaver og indsats.
3. Kvaliteter
	1. Beskriv hvordan medarbejderen har imødekommet punkt 2, samt hvilke faglige og personlige kompetencer medarbejderen bidrager med.
4. Vurdering
	1. Opsamle ved at gør det klart i hvor høj grad du kan anbefale medarbejderen.

[Skabelonen er vejledende]

[Nedenstående er et eksempel på en anbefaling. Vær opmærksom på at dette blot er et eksempel og ikke omhandler en rigtig medarbejder eller virksomhed]

Martin Jensen har været ansat på fuldtid som projektleder hos IT i perioden 1. januar 2019 til 30. Juni 2021. Martin Jensen fratræder efter eget ønske.

I perioden, Martin Jensen har været ansat, har IT udviklet sig fra at være en startup virksomhed med få ansatte, til at være en etableret virksomhed med 40 ansatte.

Martin Jensens primære arbejdsopgaver har været følgende:

* Koordinering af ordrer
* Budgethåndtering
* Kundekontakt

De fleste opgaver er løst i projektafdelingen, som referer til produktchefen. Martin Jensen har sammen med produktchefen haft det overordnet ansvar for at opgaverne blev løst.

Stillingen har krævet færdigheder inden for koordinering, styring af ordrer og kontakt med kunder. Stillingen har krævet erfaring fra en lignende stilling samt en uddannelse inden for Projektledelse eller lign. Personligt har stilling krævet grundighed, en udadvendt personlighed og et godt overblik.

Martin Jensen har løst opgaverne med en stor interesse, passion og gå-på-mod. Ansvaret for opgaverne har Martin Jensen klaret godt med sparring fra kollegaer og lederen.

Kravene til stillingen har Martin Jensen levet op til ved at være god til kundekontakt og ved at være løsningsorienteret og rolig i pressede situationer.

Som kollega har Martin Jensen bidraget med højt humør og et utal af initiativer til fredagsbaren.

Jeg giver Martin Jensen mine varmeste anbefalinger.

Hvis du ønsker yderligere info om Martin Jensen, kan jeg kontaktes på:

Eksempel@xxx.com

Anbefalingen er givet af:

Tina Rasmussen, XXXleder

IT virksomheden

Langelandstorvet 23

8000 Århus